title: VYKONÁVACIE NARIADENIE KOMISIE (EÚ) …/... ktorým sa aktualizuje zoznam inváznych nepôvodných druhov vzbudzujúcich obavy Únie prijatý vykonávacím nariadením Komisie (EÚ) 2016/1141 podľa nariadenia Európskeho parlamentu a Rady (EÚ) č. 1143/2014

text:
               VYKONÁVACIE NARIADENIE KOMISIE (EÚ) …/...

               z 12. 7. 2017,

               ktorým sa aktualizuje zoznam inváznych nepôvodných druhov vzbudzujúcich obavy Únie prijatý vykonávacím nariadením Komisie (EÚ) 2016/1141 podľa nariadenia Európskeho parlamentu a Rady (EÚ) č. 1143/2014

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov
                  1
               , a najmä na jeho článok 4 ods. 1 a 2,

               keďže:

               (1)Vykonávacím nariadením Komisie (EÚ) 2016/1141
                  2
                bol prijatý zoznam inváznych nepôvodných druhov vzbudzujúcich obavy Únie (ďalej len „zoznam Únie“), ktorý sa musí v prípade potreby aktualizovať v súlade s článkom 4 ods. 2 nariadenia (EÚ) č. 1143/2014.

               (2)Komisia dospela na základe dostupných vedeckých dôkazov a posúdení rizík vykonaných podľa článku 5 ods. 1 nariadenia (EÚ) č. 1143/2014 k záveru, že všetky kritériá článku 4 ods. 3 uvedeného nariadenia sú splnené v prípade týchto inváznych nepôvodných druhov: Alopochen aegyptiacus Linnaeus, 1766; Alternanthera philoxeroides (Mart.) Griseb; Asclepias syriaca L.; Elodea nuttallii (Planch.) St. John; Gunnera tinctoria (Molina) Mirbel; Heracleum mantegazzianum Sommier & Levier; Impatiens glandulifera Royle; Microstegium vimineum (Trin.) A. Camus; Myriophyllum heterophyllum Michaux; Nyctereutes procyonoides Gray, 1834; Ondatra zibethicus Linnaeus, 1766; Pennisetum setaceum (Forssk.) Chiov.

               (3)Komisia dospela k záveru, že pri každom z týchto inváznych druhov boli náležite zohľadnené všetky prvky stanovené v článku 4 ods. 6 nariadenia (EÚ) č. 1143/2014.

               (4)Niektoré členské štáty zamýšľajú požiadať Komisiu o autorizáciu pokračovať v chove Nyctereutes procyonoides (Gray, 1834) podľa článku 9 nariadenia (EÚ) č. 1143/2014 z dôvodov verejného záujmu sociálnej alebo hospodárskej povahy, ktoré sú podľa nich závažné. V tomto kontexte by sa v prípade zaradenia tohto druhu do zoznamu Únie malo uplatniť prechodné obdobie, aby bolo možné dokončiť postup podľa článku 9 daného nariadenia skôr, ako zaradenie tohto druhu do zoznamu nadobudne účinnosť.

               (5)Od prijatia vykonávacieho nariadenia (EÚ) 2016/1141 došlo k aktualizácii číselných znakov KN uvedených v nariadení Rady (EHS) č. 2658/87
                  3
                spolu s najnovšími zmenami prijatými vykonávacím nariadením Komisie (EÚ) 2016/1821
                  4
               . Vykonávacie nariadenie (EÚ) 2016/1141 by sa preto malo zodpovedajúcim spôsobom zmeniť.

               (6)Opatrenia stanovené v tomto nariadení sú v súlade so stanoviskom Výboru pre invázne nepôvodné druhy,

               PRIJALA TOTO NARIADENIE:

               Článok 1

               Príloha k vykonávaciemu nariadeniu Komisie (EÚ) 2016/1141 sa mení v súlade s prílohou k tomuto nariadeniu.

               Článok 2

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 12. 7. 2017

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 317, 4.11.2014, s. 35.

                     (2)

                        Vykonávacie nariadenie Komisie (EÚ) 2016/1141 z 13. júla 2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 (Ú. v. EÚ L 189, 14.7.2016, s. 4).

                     (3)

                        Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

                     (4)

                        Vykonávacie nariadenie Komisie (EÚ) 2016/1821 zo 6. októbra 2016, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 294, 28.10.2016, s. 1).

    ---documentbreak---

               PRÍLOHA

               Príloha k vykonávaciemu nariadeniu Komisie (EÚ) 2016/1141 sa mení takto:

               1.V tabuľke so zoznamom inváznych nepôvodných druhov vzbudzujúcich obavy Únie, sa v abecednom poradí vkladajú tieto druhy:

                        Druh

                        (i)

                        Číselný znak KN pre živé exempláre

                        (ii)

                        Číselný znak KN pre časti, ktoré sa môžu rozmnožovať

                        (iii)

                        Kategórie pridruženého tovaru

                        (iv)

                        „Alopochen aegyptiacus Linnaeus, 1766

                        ex 0106 39 80

                        ex 0407 19 90 (oplodnené vajcia na inkubáciu)

                        Alternanthera philoxeroides (Mart.) Griseb

                        ex 0602 90 50

                        ex 1209 99 99 (semená)

                        12

                        Asclepias syriaca L.

                        ex 0602 90 50

                        ex 1209 99 99 (semená)

                        7

                        Elodea nuttallii (Planch.) St. John

                        ex 0602 90 50

                        ex 1209 99 99 (semená)

                        Gunnera tinctoria (Molina) Mirbel

                        ex 0602 90 50

                        ex 1209 99 99 (semená)

                        Heracleum mantegazzianum Sommier & Levier

                        ex 0602 90 50

                        ex 1209 99 99 (semená)

                        Impatiens glandulifera Royle

                        ex 0602 90 50

                        ex 1209 99 99 (semená)

                        Microstegium vimineum (Trin.) A. Camus

                        ex 0602 90 50

                        ex 1209 99 99 (semená)

                        7, 12

                        Myriophyllum heterophyllum Michaux

                        ex 0602 90 50

                        ex 1209 99 99 (semená)

                        Nyctereutes procyonoides Gray, 1834(*)

                        ex 0106 19 00

                        ---

                        Ondatra zibethicus Linnaeus, 1766

                        ex 0106 19 00

                        ---

                        Pennisetum setaceum (Forssk.) Chiov.

                        ex 0602 90 50

                        ex 1209 99 99 (semená)

               (*) Zaradenie Nyctereutes procyonoides (Gray, 1834) do zoznamu platí od [Office of Publications please insert date 18 months after entry into force.].“

               2.Do poznámok v stĺpci (iv) tabuľky sa dopĺňa tento bod:

               „12. ex 2309 90: Prípravky na kŕmenie vtákov.“

               3.V celej prílohe sa odkazy na číselný znak KN ‚0301 99 18‘ nahrádzajú číselným znakom „0301 99 17“.

               4.V celej prílohe sa odkazy na číselný znak KN ‚0306 24 80‘ nahrádzajú číselným znakom „0306 33 90“.

               5.V celej prílohe sa odkazy na číselný znak KN ‚0306 29 10‘ nahrádzajú číselným znakom „0306 39 10“.

               6.V celej prílohe sa odkazy na číselný znak KN ‚0602 90 49‘ nahrádzajú číselným znakom ‚0602 90 46 alebo 0602 90 48‘.“


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) č. 641/2014, pokiaľ ide o oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia Európskeho parlamentu a Rady (EÚ) č. 1307/2013

text:
               VYKONÁVACIE NARIADENIE KOMISIE (EÚ) …/...

               z 9. 4. 2018,

               ktorým sa mení vykonávacie nariadenie (EÚ) č. 641/2014, pokiaľ ide o oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia Európskeho parlamentu a Rady (EÚ) č. 1307/2013

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009
                  1
               , a najmä na jeho článok 36 ods. 4,

               keďže:

               (1)Vykonávacím nariadením Komisie (EÚ) č. 641/2014
                  2
                sa stanovujú pravidlá pre uplatňovanie nariadenia (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky.

               (2)Nariadenie (EÚ) č. 1307/2013 bolo zmenené nariadením Európskeho parlamentu a Rady (EÚ) 2017/2393
                  3
               , ktorým sa okrem iného doplnilo do článku 36 ods. 4 nariadenia (EÚ) č. 1307/2013, že členské štáty uplatňujúce režim jednotnej platby na plochu môžu zvýšiť jeho strop.

               (3)Vzhľadom na zmeny vykonané v článku 36 ods. 4 nariadenia (EÚ) č. 1307/2013 treba stanoviť pravidlá týkajúce sa oznámenia o zvýšení stropu režimu jednotnej platby na plochu.

               (4)Vykonávacie nariadenie (EÚ) č. 641/2014 by sa preto malo zodpovedajúcim spôsobom zmeniť.

               (5)Opatrenia stanovené v tomto nariadení sú v súlade so stanoviskom Výboru pre priame platby,

               PRIJALA TOTO NARIADENIE:

               Článok 1

               Zmena vykonávacieho nariadenia (EÚ) č. 641/2014

               Vykonávacie nariadenie (EÚ) 641/2014 sa mení takto:

               1.
                     Vkladá sa tento článok 16a:

               „Článok 16a

               Oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia (EÚ) č. 1307/2013

               Keď členský štát informuje Komisiu o svojich rozhodnutiach podľa článku 36 ods. 4 nariadenia (EÚ) č. 1307/2013, informácie, ktoré má predložiť Komisii, musia obsahovať percentuálne podiely vnútroštátnych ročných stropov stanovených v prílohe II k uvedenému nariadeniu po odpočítaní sumy vyplývajúcej z uplatnenia článku 47 ods. 1 uvedeného nariadenia na každý kalendárny rok od roku 2018 do roku 2020.“

               Článok 2

               Nadobudnutie účinnosti

               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 9. 4. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 347, 20.12.2013, s. 608.

                     (2)

                        Vykonávacie nariadenie Komisie (EÚ) č. 641/2014 zo 16. júna 2014, ktorým sa stanovujú pravidlá pre uplatňovanie nariadenia Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky (Ú. v. EÚ L 181, 20.6.2014, s. 74).

                     (3)

                        Nariadenie Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ) č. 1306/2013 o financovaní, riadení a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a nariadenie (EÚ) č. 652/2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017, s. 15).


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) č. 809/2014, pokiaľ ide o zmenu jednotných žiadostí a žiadostí o platbu a kontroly

text:
               VYKONÁVACIE NARIADENIE KOMISIE (EÚ) …/...

               z 18. 5. 2018,

               ktorým sa mení vykonávacie nariadenie (EÚ) č. 809/2014, pokiaľ ide o zmenu jednotných žiadostí a žiadostí o platbu a kontroly

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008
                  1
               , a najmä na jeho článok 62 ods. 2 prvý pododsek písm. a) a b) a článok 78 prvý pododsek písm. b) a c),

               keďže:

               (1)V článku 15 ods. 2a vykonávacieho nariadenia Komisie (EÚ) č. 809/2014
                  2
                sa stanovuje lehota, v ktorej príjemcovia po oznámení výsledkov predbežných kontrol môžu meniť svoje jednotné žiadosti alebo žiadosti o platbu. V záujme rovnakého zaobchádzania s príjemcami je vhodné zabezpečiť, aby všetci príjemcovia po termíne na podanie oznámenia výsledkov predbežných kontrol mali vždy rovnaký počet dní na to, aby zmenili svoje jednotné žiadosti alebo žiadosti o platbu.

               (2)V článku 24 ods. 4 vykonávacieho nariadenia (EÚ) č. 809/2014 sa stanovuje, že fyzické inšpekcie v teréne sa vyžadujú vždy, keď interpretácia fotografických (satelitných alebo leteckých) snímok neposkytuje presvedčivé výsledky o splnení kritérií oprávnenosti alebo správnej veľkosti plochy, ktorá je predmetom administratívnej kontroly alebo kontroly na mieste. Nové technológie, ako sú bezpilotné letecké systémy, fotografie označené geografickými metadátami, prijímače GNSS v kombinácii so systémami EGNOS a GALILEO, údaje zachytené satelitmi „sentinel“ programu Copernicus a iné, poskytujú relevantné údaje o činnostiach vykonávaných na poľnohospodárskych plochách. S cieľom znížiť záťaž, ktorá príslušným orgánom i príjemcom vzniká vykonávaním kontrol, a najmä počet fyzických inšpekcií v teréne, ako aj zintenzívniť využívanie nových technológií v integrovanom administratívnom a kontrolnom systéme je vhodné umožniť, aby sa relevantné dôkazy získané pomocou týchto technológií a akákoľvek iná relevantná dokumentácia používali na kontrolu dodržiavania kritérií oprávnenosti, záväzkov alebo iných povinností týkajúcich sa príslušného režimu pomoci alebo podporného opatrenia, ako aj dodržiavania požiadaviek a noriem relevantných pre krížové plnenie. Fyzické inšpekcie v teréne by mali aj naďalej zostať nevyhnutné, ak tieto dôkazy nevedú k presvedčivým záverom.

               (3)Satelity „sentinel“ programu Copernicus v kombinácii s údajmi zo systémov EGNOS/Galileo poskytujú relevantné a úplné, bezplatné a otvorené údaje, ktoré umožňujú monitorovanie všetkých poľnohospodárskych oblastí v členských štátoch. Je vhodné, aby členské štáty alebo regióny mohli využívať alternatívne metódy vykonávania kontrol za systematického používania a automatického spracúvania týchto alebo podobných údajov a aby mohli prijať následné opatrenia v prípadoch, keď automatizované spracovanie údajov vedie k nejednoznačným výsledkom, a to bez toho, aby sa znížila výkonnosť systému pri dosahovaní požadovaného stupňa istoty o zákonnosti a riadnosti výdavkov (ďalej len „monitorovanie“). Preto by sa mal stanoviť právny rámec s cieľom stanoviť podmienky, za ktorých monitorovacie kontroly v danom členskom štáte alebo regióne môžu nahradiť kontroly na mieste týkajúce sa plochy.

               (4)Ak vďaka monitorovacej kontrole dokáže príslušný orgán posúdiť, či by treba uplatniť administratívnu sankciu uvedenú v článku 19a ods. 3 delegovaného nariadenia Komisie (EÚ) č. 640/2014
                  3
               , malo by sa stanoviť, že následná kontrola na mieste v súlade s článkom 33a vykonávacieho nariadenia (EÚ) č. 809/2014 nie je potrebná.

               (5)Vzhľadom na počiatočné investície, ktoré potrebujú príslušné orgány, aby mohli nahradiť súčasnú metódu kontrol na mieste monitorovacími kontrolami, je vhodné umožniť určitú flexibilitu, aby sa monitorovacie kontroly vykonávali iba v prípade určitých režimov pomoci, podporných opatrení alebo typov operácií, a stanoviť možnosť postupného zavedenia monitorovacích kontrol v prípade určitého režimu pomoci alebo podporného opatrenia. Počas obdobia postupného zavádzania, ktoré by malo byť časovo obmedzené, aby sa zaistilo rovnaké zaobchádzanie s príjemcami, by sa novými ustanoveniami malo zabezpečiť, aby členské štáty alebo regióny postupne rozšírili rozsah využívania monitorovacích kontrol na celú plochu, na ktorú sa vzťahuje režim pomoci alebo podporné opatrenie. Takýto prístup umožní členským štátom alebo regiónom pripraviť sa na úplné zavedenie monitorovania a zdokonaliť následné postupy a nástroje IT používané pri analýze údajov. Ak sú monitorovacie kontroly obmedzené na plochy vybraté na základe jasne vymedzených, objektívnych a nediskriminačných kritérií, na daných plochách by sa monitorovacie kontroly mali vzťahovať na všetkých príjemcov.

               (6)Je vhodné stanoviť minimálnu mieru kontrol, aby vtedy, keď údaje získané vďaka satelitom „sentinel“ programu Copernicus nie sú relevantné, boli kontroly plnenia podmienok oprávnenosti, požiadaviek a iných povinností uspokojivé. Fyzické inšpekcie v teréne by mali byť nevyhnutné iba vtedy, ak dôkazy zhromaždené novými technológiami, ako napríklad pomocou fotografií označených geografickými metadátami či bezpilotných leteckých systémov, ani relevantná dokumentácia neviedli k presvedčivému výsledku, prípadne ak príslušné orgány očakávajú, že žiadny z týchto druhov dôkazov nebude pri kontrole plnenia podmienok oprávnenosti, požiadaviek a iných povinností, ktoré nie je možné monitorovať, účinný.

               (7)Výsledky automatizovaných analýz údajov zo satelitov „sentinel“ programu Copernicus alebo podobných údajov môžu byť nástrojom na pomoc príjemcom pri dodržiavaní požiadaviek. Príjemcovia by sa mali upozorniť na možný nesúlad a vnútroštátne orgány by mali byť povinné na tento účel sprístupniť vhodné nástroje. Malo by sa stanoviť, aby sa komunikácia s príjemcami o týchto výsledkoch nepovažovala za oznámenie príjemcovi o zámere príslušného orgánu vykonať kontrolu na mieste. Príjemcovia by zároveň mali mať možnosť zmeniť svoje žiadosti o pomoc alebo žiadosti o platbu, a opraviť tak svoje vyhlásenia o používaní poľnohospodárskych plôch, za predpokladu, že boli splnené dané požiadavky. Takisto je vhodné umožniť členským štátom stanoviť termín, do ktorého tieto zmeny možno akceptovať.

               (8)Je vhodné spresniť, že žiadosti, ktoré sa nepovažujú za prípustné ani oprávnené na platbu v čase kontroly na mieste, alebo žiadatelia, ktorí sa nepovažujú za prípustných ani oprávnených na platbu v čase kontroly na mieste, by nemali byť súčasťou kontrolného súboru, z ktorého sa vyberajú vzorky na splnenie minimálnej miery kontrol. Takisto by sa malo stanoviť, že tieto žiadosti alebo údaje týkajúce sa týchto žiadateľov by sa mali používať na krížové kontroly na odhalenie duplicitného uplatnenia nároku v prípustných žiadostiach a informácií, ktoré sú relevantné na aktualizáciu systému identifikácie poľnohospodárskych pozemkov.

               (9)S cieľom objasniť rozsah kontrol na mieste v súvislosti s povinnosťou opätovnej premeny pôdy v prípade nedodržania povinnosti, pokiaľ ide o oblasti pokryté trvalými trávnymi porastmi, ktoré sú citlivé z hľadiska životného prostredia, je vhodné stanoviť, že kontroly na mieste by sa mali vykonávať na pozemkoch, ktoré sa majú premeniť, aby sa overilo, či bola dodržaná povinnosť opätovnej premeny pôdy.

               (10)S cieľom umožniť členským štátom optimalizovať výber vzoriek je vhodné umožniť väčšiu flexibilitu pri výbere kontrolných vzoriek, ako sa stanovuje v článkoch 30 až 33 vykonávacieho nariadenia (EÚ) č. 809/2014. Povinná metóda výberu by sa mala nahradiť všeobecnými zásadami toho, ako možno vzorky kombinovať. S cieľom získať reprezentatívnu mieru chybovosti by sa navyše mal stanoviť minimálny počet náhodných vzoriek pre každý režim pomoci a každé podporné opatrenie. Aby sa v prípade kontrol ekologizačných platieb pokračovalo v prístupe založenom na riziku, je takisto vhodné vymedziť metódu výberu príslušných kontrolných vzoriek.

               (11)V záujme uľahčenia zavádzania integrovaného systému a zníženia času potrebného na vykonanie kontrol by sa možnosť obmedziť kontroly týkajúce sa merania plochy na náhodnú vzorku 50 % nahlásených poľnohospodárskych pozemkov mala rozšíriť aj na kontroly zamerané na oprávnenosť.

               (12)Na účely monitorovania vykonávania monitorovacích kontrol by sa členským štátom mala uložiť oznamovacia povinnosť.

               (13)Vykonávacie nariadenie (EÚ) č. 809/2014 by sa preto malo zodpovedajúcim spôsobom zmeniť.

               (14)S cieľom umožniť členským štátom čo najrýchlejšie začať používať nové technológie v ich integrovaných administratívnych a kontrolných systémoch by sa nové pravidlá o jednotných žiadostiach a žiadostiach o platbu a kontrolách mali uplatňovať od roku nároku 2018. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie.

               (15)Opatrenia stanovené v tomto nariadení sú v súlade so stanoviskom Výboru pre priame platby a Výboru pre rozvoj vidieka,

               PRIJALA TOTO NARIADENIE:

               Článok 1

               Vykonávacie nariadenie (EÚ) č. 809/2014 sa mení takto:

               1.Článok 15 sa mení takto:

               a)Vkladá sa tento odsek 1b:

               „1b. Ak sa v súlade s článkom 40a vykonávajú monitorovacie kontroly, príjemca môže zmeniť jednotnú žiadosť alebo žiadosť o platbu, pokiaľ ide o využitie jednotlivých poľnohospodárskych pozemkov, za predpokladu, že sú dodržané požiadavky v rámci príslušných režimov priamych platieb alebo opatrení na rozvoj vidieka.“;

               b)Odsek 2a sa nahrádza takto:

               „2a. Zmeny na základe predbežných kontrol uskutočnené v súlade s odsekom 1a sa oznámia príslušnému orgánu najneskôr do deviatich kalendárnych dní po konečnom termíne na oznámenie výsledkov predbežných kontrol uvedených v článku 11 ods. 4 príjemcovi.

               Dané oznámenia sa podávajú písomne alebo pomocou geopriestorového formulára žiadosti o pomoc.“;

               c)Vkladá sa tento odsek 2b:

               „2b. Zmeny vykonané v súlade s odsekom 1b sa oznámia príslušnému orgánu do termínu stanoveného príslušným orgánom. Dátum musí byť najmenej 15 kalendárnych dní pred dátumom, keď sa má príjemcom vyplatiť prvá splátka alebo preddavok v súlade s článkom 75 nariadenia (EÚ) č. 1306/2013.

               Dané oznámenia sa podávajú písomne alebo pomocou geopriestorového formulára žiadosti o pomoc.“;

               d)V odseku 3 sa dopĺňa tento druhý pododsek:

               „Na účely prvého pododseku sa povinnosť uvedená v článku 40a ods. 1 písm. d) nepovažuje za oznámenie príjemcovi o zámere príslušného orgánu vykonať kontrolu na mieste.“;

               2.V článku 24 sa odsek 4 nahrádza takto:

               „4. Príslušný orgán vykonáva fyzické inšpekcie v teréne v prípade, že interpretácia satelitných alebo leteckých ortofotosnímok ani iné relevantné dôkazy vrátane dôkazov, ktoré poskytol príjemca na žiadosť príslušného orgánu, neposkytujú výsledky, na základe ktorých by sa dospelo ku konečným záverom, ktoré by príslušný orgán presvedčili o oprávnenosti, prípadne správnej veľkosti plochy, ktorá je predmetom administratívnej kontroly alebo kontroly na mieste.“;

               3.V článku 29 ods. 1 sa dopĺňa tento tretí pododsek:

               „Údaje zo žiadostí, ktoré sa nepovažujú za prípustné ani oprávnené na platbu, alebo údaje o žiadateľoch, ktorí sa nepovažujú za prípustných ani oprávnených na platbu, ako je uvedené v článku 34 ods. 1, sa použijú na účely písmen a), c) a e) prvého pododseku tohto odseku.“;

               4.V článku 31 ods. 1 sa písmeno g) nahrádza takto:

               „g) 100 % všetkých pozemkov, na ktoré sa uplatňuje povinnosť opätovnej premeny pôdy na pôdu pokrytú trvalým trávnym porastom podľa článku 42 delegovaného nariadenia (EÚ) č. 639/2014;“;

               5.V článku 33a sa odsek 2 nahrádza takto:

               „2. Následné kontroly na mieste uvedené v odseku 1 nie sú potrebné, ak zistené nadhodnotenie viedlo k aktualizácii dotknutých referenčných pozemkov v systéme identifikácie poľnohospodárskych pozemkov podľa článku 5 delegovaného nariadenia (EÚ) č. 640/2014 v roku zistenia alebo ak sa v nasledujúcom roku nároku v prípade príslušného režimu pomoci alebo podporného opatrenia vykonávajú monitorovacie kontroly uvedené v článku 40a tohto nariadenia a príslušný orgán mohol dospieť k záveru, či sa majú uplatniť administratívne sankcie uvedené v článku 19a ods. 3 delegovaného nariadenia (EÚ) č. 640/2014.“;

               6.Článok 34 sa mení takto:

               a)Odseky 1, 2 a 3 sa nahrádzajú takto:

               „1. Žiadosti, ktoré sa nepovažujú za prípustné ani oprávnené na platbu v čase predloženia žiadosti alebo po administratívnych kontrolách na mieste, alebo žiadatelia, ktorí sa nepovažujú za prípustných ani oprávnených na platbu v čase predloženia žiadosti alebo po administratívnych kontrolách na mieste, nie sú súčasťou kontrolného súboru.“

               2. Na účely článkov 30 a 31 sa pri výbere vzorky musí zabezpečiť, aby:

               a)sa náhodne vybralo 1 % až 1,25 % kontrolného súboru uvedeného v článku 30 písm. a) až f) a h) a v článku 31 ods. 1 písm. a), c), d) a e);

               b)sa náhodne vybralo 0,6 % až 0,75 % kontrolného súboru uvedeného v článku 31 ods. 1 písm. b);

               c)sa náhodne vybralo 4 % až 5 % kontrolného súboru uvedeného v článku 31 ods. 1 písm. h);

               d)sa zostávajúci počet príjemcov v kontrolnej vzorke uvedenej v článku 31 ods. 1 písm. a) až e) a h) vybral na základe analýzy rizika.

               Na účely článku 31 musia členské štáty zabezpečiť reprezentatívnosť kontrolnej vzorky, pokiaľ ide o jednotlivé postupy.

               Dodatoční príjemcovia, ktorí sa majú podrobiť kontrolám na mieste na účely článku 31 ods. 3 prvého pododseku, sa vyberú na základe analýzy rizika.

               3. Na účely článkov 32 a 33 sa náhodne vyberie 20 % až 25 % minimálneho počtu príjemcov, ktorí sa majú podrobiť kontrolám na mieste, a ak sa uplatňuje článok 32 ods. 2a, 100 % kolektívov a 20 % až 25 % záväzkov, v prípade ktorých sa majú uskutočniť kontroly na mieste. Zostávajúci počet príjemcov a záväzkov, v prípade ktorých sa majú uskutočniť kontroly na mieste, sa vyberie na základe analýzy rizika.

               Na účely článkov 32 a 33 môže náhodne vybratá časť vzorky zahŕňať aj príjemcov, ktorí už buď boli náhodne vybraní v súlade s písmenami a), b) a c) odseku 2, alebo dodatočných príjemcov, ktorí boli náhodne vybraní v súlade s článkom 26 ods. 4 druhým pododsekom, prípadne oboje. Počet takýchto príjemcov v kontrolnej vzorke nesmie prekročiť ich podiel v kontrolnom súbore.

               Na účely článku 32 môžu členské štáty na základe analýzy rizika vybrať špecifické opatrenia na rozvoj vidieka, ktoré sa vzťahujú na príjemcov.“;

               b)Vkladá sa tento odsek 4a:

               „4a. Na účely článkov 30 až 33 a článku 40a ods. 1 písm. c) sa môže použiť ten istý príjemca, aby sa dodržalo niekoľko príslušných minimálnych mier kontroly, a to pod podmienkou, že sa neohrozí efektívnosť výberu vzoriek založených na analýze rizika.

               Ak minimálne miery kontrol v prípade iných režimov pomoci alebo podporných opatrení, o ktoré vybraní príjemcovia požiadali, už boli splnené, kontroly na mieste u vybraných príjemcov môžu byť obmedzené len na režimy pomoci alebo opatrenia na rozvoj vidieka, na ktoré boli vybraní.“;

               c)V odseku 5 sa písmeno b) nahrádza takto:

               „b) porovnaním výsledkov, pokiaľ ide o rozdiel medzi nahlásenou plochou a plochou určenou na základe vzorky založenej na analýze rizika a náhodne vybranej vzorky, alebo porovnaním výsledkov, pokiaľ ide o rozdiel medzi nahlásenými zvieratami a zvieratami určenými na základe vzorky založenej na analýze rizika a náhodne vybranej vzorky;“;

               7.Článok 38 sa mení takto:

               a)Odsek 1 sa nahrádza takto:

               „1. Kontroly oprávnenosti a skutočné meranie plochy poľnohospodárskeho pozemku ako súčasť kontroly na mieste sa môžu obmedziť na náhodne vybranú vzorku minimálne 50 % poľnohospodárskych pozemkov, na ktoré boli podané žiadosti o pomoc alebo žiadosti o platbu v rámci režimov pomoci na plochu alebo opatrení na rozvoj vidieka. Keď táto kontrola vzorky odhalí akékoľvek neplnenie povinností, musia sa zmerať všetky poľnohospodárske pozemky a musia podliehať kontrolám oprávnenosti, prípadne sa musia extrapolovať závery zo vzorky.“;

               b)V odseku 7 sa slová „článok 17 ods. 1 písm. b) delegovaného nariadenia (EÚ) č. 640/2014“ nahrádzajú slovami „článok 17 nariadenia (EÚ) č. 640/2014“;

               c)V odseku 8 sa slová „dve samostatné merania“ nahrádzajú slovami „samostatné merania“;

               8.V článku 39 sa odsek 1 nahrádza takto:

               „1. Oprávnenosť poľnohospodárskych parciel sa overuje akýmikoľvek vhodnými prostriedkami vrátane dôkazov, ktoré poskytol príjemca na žiadosť príslušného orgánu. Toto overovanie zahŕňa v prípade potreby aj overenie plodiny. Na tento účel sa v prípade potreby vyžaduje dodatočný dôkaz.“;

               9.V článku 40 sa písmeno b) nahrádza takto:

               „b) vykonáva fyzické inšpekcie v teréne v prípade všetkých poľnohospodárskych pozemkov, pri ktorých interpretácia snímok ani iné relevantné dôkazy, ktoré si vyžiadal príslušný orgán, neumožňujú príslušnému orgánu presvedčivo overiť presnosť nahlásenia plôch;“;

               10.Vkladá sa tento článok 40a:

               „Článok 40a

               Monitorovacie kontroly

               1. Príslušné orgány môžu vykonávať monitorovacie kontroly. Ak sa tak rozhodnú urobiť, musia:

               a)stanoviť postup pravidelného a systematického pozorovania, sledovania a posudzovania všetkých kritérií oprávnenosti, záväzkov a iných povinností, ktoré možno monitorovať prostredníctvom údajov zo satelitov „sentinel“ programu Copernicus alebo iných údajov s aspoň rovnocennou hodnotou, a to za obdobie, ktoré umožňuje rozhodnúť o oprávnenosti pomoci alebo podpory;

               b)v prípade potreby realizovať primerané následné činnosti s cieľom posúdiť oprávnenosť žiadanej pomoci alebo podpory;

               c)vykonať kontroly v prípade 5 % príjemcov, ktorých sa týkajú kritériá oprávnenosti, záväzky a iné povinnosti ktoré nemožno monitorovať na základe údajov zo satelitov „sentinel“ programu Copernicus ani iných údajov s aspoň rovnocennou hodnotou a ktoré sú relevantné pri rozhodovaní o oprávnenosti pomoci alebo podpory. 1 % až 1,25 % príjemcov sa vyberie náhodne. Zvyšní príjemcovia sa vyberú na základe analýzy rizika;

               d)informovať príjemcov o rozhodnutí vykonať monitorovacie kontroly a zaviesť vhodné nástroje na komunikáciu s príjemcami, aspoň pokiaľ ide o varovania a dôkazy požadované na účely písmen b) a c).

               Na účely písmen b) a c) sa fyzické inšpekcie v teréne vykonajú, keď príslušné dôkazy vrátane dôkazov, ktoré poskytol príjemca na žiadosť príslušného orgánu, neumožňujú rozhodnúť o oprávnenosti požadovanej pomoci alebo podpory. Fyzické inšpekcie v teréne sa môžu obmedziť na kontroly kritérií oprávnenosti, záväzkov a iných povinností, ktoré sú relevantné pri rozhodovaní o oprávnenosti požadovanej pomoci alebo podpory.

               2. Ak príslušný orgán vykonáva monitorovacie kontroly v súlade s odsekom 1, môže preukázať účinné prevádzkové postupy, ktoré spĺňajú požiadavky stanovené v článkoch 7, 17 a 29 tohto nariadenia, a po posúdení v súlade s článkom 6 delegovaného nariadenia (EÚ) č. 640/2014 dokázal, že kvalita systému identifikácie poľnohospodárskych pozemkov je uspokojivá:

               a)články 25, 26, 30, 31, 32, 34, 35, 36, článok 37 ods. 2, 3 a 4 a články 38 a 40 tohto nariadenia sa neuplatňujú;

               b)overovanie obsahu tetrahydrokanabinolu v pestovanej konope v súlade s článkom 9 delegovaného nariadenia (EÚ) č. 639/2014 sa uskutoční na 30 % plochy, prípadne na 20 % plochy, ak členský štát uplatňuje systém predbežného schvaľovania.

               3. Príslušný orgán sa môže rozhodnúť, že bude uplatňovať monitorovacie kontroly na úrovni jednotlivého režimu pomoci alebo podporného opatrenia alebo druhu operácie na plochu, prípadne na úrovni určených skupín príjemcov podliehajúcich kontrole na mieste na účely ekologizačnej platby, ako sa uvádza v článku 31 ods. 1 písm. a) až h).

               V prvých dvoch rokov uplatňovania sa príslušný orgán môže rozhodnúť, že bude uplatňovať monitorovacie kontroly na príjemcov režimu pomoci alebo podporného opatrenia v oblastiach zvolených na základe objektívnych a nediskriminačných kritérií. V takýchto prípadoch plochy podliehajúce monitorovacím kontrolám v druhom roku uplatňovania musia byť väčšie než v prvom roku uplatňovania.

               Ak sa príslušný orgán rozhodne vykonávať kontroly v súlade s prvým alebo druhým pododsekom, odseky 1 a 2 sa uplatnia iba na príjemcov podliehajúcich monitorovacím kontrolám.“;

               11.Vkladá sa tento článok 40b:

               „Článok 40b

               Oznámenia

               Svoje rozhodnutie realizovať monitorovacie kontroly členské štáty oznámia Komisii do 1. decembra kalendárneho roka predchádzajúceho kalendárnemu roku, v ktorom začnú monitorovacie kontroly vykonávať, pričom uvedú režimy alebo opatrenia alebo typy operácií a prípadne aj plochy v rámci týchto režimov alebo opatrení podliehajúce monitorovacím kontrolám, ako aj kritériá ich výberu.

               Ak sa však príslušný orgán rozhodol vykonávať monitorovacie kontroly od roku nároku 2018, oznámenie sa musí uskutočniť do jedného mesiaca po dátume nadobudnutia účinnosti tohto nariadenia po jeho uverejnení v Úradnom vestníku Európskej únie.“;

               12.Článok 41 sa mení takto:

               a)V odseku 1 sa dopĺňa tento druhý pododsek:

               „Ak sa vykonávajú monitorovacie kontroly v súlade s článkom 40a, písmená b) až e) prvého pododseku sa neuplatňujú. Správa o kontrole musí obsahovať výsledky monitorovacích kontrol na úrovni pozemku.“;

               b)V odseku 2 sa tretí pododsek nahrádza takto:

               „Keď sa kontrola na mieste vykonáva pomocou diaľkového snímania v súlade s článkom 40 alebo pomocou monitorovania v súlade s článkom 40a, môžu členské štáty rozhodnúť, že príjemcovi neposkytnú príležitosť podpísať správu o kontrole, ak sa počas kontroly diaľkovým snímaním alebo monitorovaním nezistí žiadne neplnenie povinností. Ak sa v dôsledku takýchto kontrol alebo monitorovania odhalí akékoľvek neplnenie povinností, príležitosť podpísať správu sa poskytne pred tým, než príslušný orgán vyvodí zo zistení závery, pokiaľ ide o prípadné zníženia, zamietnutia, odňatia alebo administratívne sankcie z toho vyplývajúce.“;

               13.V článku 70 sa odsek 3 nahrádza takto:

               „3. V prípade potreby sa kontroly na mieste môžu vykonávať s použitím techník diaľkového snímania alebo na základe údajov zo satelitov „sentinel“ programu Copernicus alebo iných údajov s aspoň rovnocennou hodnotou.“.

               Článok 2

               Toto nariadenie nadobúda účinnosť dňom jeho uverejnenia v Úradnom vestníku Európskej únie.

               Uplatňuje sa od 1. januára 2018.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 18. 5. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 347, 20.12.2013, s. 549.

                     (2)

                        Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).

                     (3)

                        Delegované nariadenie Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.6.2014, s. 48).


title: VYKONÁVACIE NARIADENIE KOMISIE (EÚ) …/... ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny

text:
               VYKONÁVACIE NARIADENIE KOMISIE (EÚ) …/...

               z 28. 5. 2018,

               ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom
                  1
               , a najmä na jeho článok 26 ods. 8,

               keďže:

               (1)V článku 26 nariadenia (EÚ) č. 1169/2011 sa stanovujú všeobecné pravidlá a požiadavky týkajúce sa uvádzania krajiny pôvodu alebo miesta pôvodu potravín, ktoré sa uplatňujú bez toho, aby boli dotknuté osobitné ustanovenia Únie.

               (2)V článku 26 ods. 2 písm. a) nariadenia (EÚ) č. 1169/2011 sa vyžaduje uviesť krajinu pôvodu alebo miesto pôvodu, ak by ich neuvedenie mohlo zavádzať spotrebiteľa, pokiaľ ide o skutočnú krajinu pôvodu alebo miesto pôvodu príslušnej konečnej potraviny, najmä ak by z informácií sprevádzajúcich potravinu alebo z celej etikety inak vyplývalo, že potravina má inú krajinu pôvodu alebo miesto pôvodu. Cieľom tohto článku je predchádzať zavádzajúcim informáciám o potravinách, v ktorých sa naznačuje určitý pôvod potraviny, aj keď jej skutočný pôvod je iný.

               (3)V článku 26 ods. 3 nariadenia (EÚ) č. 1169/2011 sa stanovuje, že ak sa uvádza krajina pôvodu alebo miesto pôvodu potraviny a ak nie sú také isté ako krajina pôvodu alebo miesto pôvodu jej základnej zložky, uvedie sa aj krajina pôvodu alebo miesto pôvodu príslušnej základnej zložky, alebo sa uvedie, že krajina pôvodu alebo miesto pôvodu základnej zložky sú iné ako krajina pôvodu alebo miesto pôvodu potraviny. Ďalej sa v ňom stanovuje, že uplatňovanie týchto požiadaviek podlieha prijatiu vykonávacieho aktu.

               (4)Článok 26 ods. 3 nariadenia (EÚ) č. 1169/2011 sa týka prípadov, keď sa krajina pôvodu alebo miesto pôvodu udávajú povinne v súlade s článkom 26 ods. 2 písm. a) nariadenia alebo dobrovoľne akoukoľvek formou, ako napr. vo vyjadreniach, podmienkach, prostredníctvom vyobrazení alebo symbolov.

               (5)Dobrovoľné označenia, ako sú zemepisné vyhlásenia zahrnuté v názve potraviny alebo sprevádzajúce názov potraviny, môžu byť tiež súčasťou označení chránených ako zemepisné označenia alebo ako ochranné známky podľa osobitných právnych predpisov EÚ.

               (6)Označenia krajiny pôvodu alebo miesta pôvodu potraviny, ktoré sú súčasťou označení výrobku chránených ako zemepisné označenia podľa nariadenia (EÚ) č. 1151/2012
                  2
               , nariadenia (EÚ) č. 1308/2013
                  3
               , nariadenia (ES) č. 110/2008
                  4
                alebo podľa nariadenia (EÚ) č. 251/2014
                  5
               , alebo sú chránené podľa medzinárodných dohôd, patria do rozsahu pôsobnosti článku 26 ods. 3 nariadenia (EÚ) č. 1169/2011. Vzhľadom na to, že v prípade týchto označení výrobku existuje inherentná súvislosť medzi vlastnosťami výrobku a zemepisným pôvodom, že tieto označenia sú regulované osobitnými pravidlami vrátane pravidiel o označovaní, ako aj s ohľadom na osobitný charakter týchto názvov, na ktoré sa viaže právo duševného vlastníctva, je potrebné ďalej skúmať, ako by sa mala v prípade uvedených názvov uvádzať základná zložka podľa článku 26 ods. 3 nariadenia (EÚ) č. 1169/2011.

               (7)Označenia krajiny pôvodu alebo miesta pôvodu potraviny, ktoré sú súčasťou zaregistrovaných ochranných známok, patria do rozsahu pôsobnosti článku 26 ods. 3 nariadenia (EÚ) č. 1169/2011. Ochranné známky môžu pozostávať z akýchkoľvek označení, najmä zo slov vrátane osobných mien, vzorov, písmen, číslic, farieb, tvaru tovaru alebo jeho obalu, resp. zvukov, a to za predpokladu, že takéto označenia dodajú tovaru alebo službám podniku osobitný charakter. Účelom ochranných známok je umožniť spotrebiteľovi identifikovať najmä obchodný zdroj alebo pôvod špecifického tovaru a/alebo služieb. Vzhľadom na špecifický charakter a cieľ ochranných známok je vhodné, aby sa ďalej preskúmalo, ako by sa mal uvádzať pôvod základnej zložky podľa článku 26 ods. 3 nariadenia (EÚ) č. 1169/2011, ak sa vyžaduje v prípade ochranných známok.

               (8)Zaužívané a druhové názvy vrátane zemepisných pojmov, v ktorých sa doslova uvádza pôvod, ktoré sa však všeobecne nevnímajú ako označenie pôvodu alebo miesto pôvodu potraviny, by nemali patriť do rozsahu pôsobnosti tohto nariadenia.

               (9)Na účely tohto nariadenia by sa identifikačné značky sprevádzajúce potravinu v súlade s nariadením (ES) č. 853/2004, ktorým sa ustanovujú osobitné hygienické predpisy pre potraviny živočíšneho pôvodu
                  6
               , nemali považovať za označenie krajiny pôvodu ani miesta pôvodu.

               (10)S cieľom umožniť spotrebiteľom prijímať informovanejšie rozhodnutia je potrebné týmto nariadením stanoviť osobitné pravidlá, ktoré by sa mali uplatňovať v prípade, že sa uvádza krajina pôvodu alebo miesto pôvodu základnej zložky. Uvedenými pravidlami sa zabezpečí, že takéto informácie sú dostatočne presné a zmysluplné.

               (11)Preto je vhodné, aby sa takéto označenie primárnej zložky poskytovalo s odkazom na zemepisnú oblasť, ktorá by mala byť spotrebiteľovi dobre známa. Malo by sa zakázať používanie vymyslených názvov pre regióny alebo iné zemepisné oblasti, ktoré nie sú zmysluplnými informáciami, alebo by mohli zavádzať spotrebiteľa, pokiaľ ide o skutočné miesto pôvodu základnej zložky.

               (12)Ak je základná zložka potravinou, na ktorú sa vzťahujú konkrétne ustanovenia Únie o označovaní krajiny pôvodu alebo miesta pôvodu, tieto ustanovenia by sa mohli prípadne použiť na účely článku 26 ods. 3 písm. a) nariadenia (EÚ) č. 1169/2011.

               (13)Ak sa prevádzkovatelia potravinárskych podnikov rozhodnú uviesť iba to, že krajina pôvodu alebo miesto pôvodu základnej zložky je iná(-é) ako krajina pôvodu alebo miesto pôvodu danej potraviny, napríklad z dôvodu viacerých alebo variabilných zdrojov dodávok a osobitných výrobných procesov, je vhodné poskytnúť rámec, v ktorom by boli zohľadnené rozličné okolnosti spracovania potravín. Príslušným označením by sa malo zabezpečiť, že informácie sú pre spotrebiteľa zrozumiteľné.

               (14)Informácie o základnej zložke poskytnuté v súlade s týmto nariadením by mali dopĺňať informácie poskytnuté spotrebiteľom o krajine pôvodu alebo mieste pôvodu potraviny a mali by byť ľahko viditeľné, čitateľné a v prípade potreby nezmazateľné.

               (15)Na uplatňovanie tohto nariadenia by sa malo stanoviť prechodné obdobie v súlade s článkom 47 nariadenia (EÚ) č. 1169/2011, v ktorom sa vyžaduje, aby sa akékoľvek nové opatrenia týkajúce sa informácií o potravinách uplatňovali v každom kalendárnom roku od 1. apríla.

               (16)Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

               Článok 1
               Rozsah pôsobnosti

               1.V tomto nariadení sa stanovujú modality uplatňovania článku 26 ods. 3 nariadenia (EÚ) č. 1169/2011 v prípade, že sa krajina pôvodu alebo miesto pôvodu potraviny uvedie istým spôsobom, ako napr. vyhláseniami, vyobrazeniami, symbolmi alebo podmienkami vzťahujúcimi sa na miesta alebo geografické oblasti, s výnimkou geografických podmienok zahrnutých v zaužívaných a druhových názvoch, ak sa v týchto pojmoch doslova uvádza pôvod, ale všeobecne sa nechápu ako označenie krajiny pôvodu ani miesta pôvodu.

               2.Toto nariadenie sa neuplatňuje na zemepisné označenia chránené na základe nariadenia (EÚ) č. 1151/2012, nariadenia (EÚ) č. 1308/2013, nariadenia (ES) č. 110/2008 alebo nariadenia (EÚ) č. 251/2014 alebo podľa medzinárodných dohôd, ani na zaregistrované ochranné známky, ak uvedené známky predstavujú označenie pôvodu, kým sa neprijmú osobitné pravidlá týkajúce sa uplatňovania článku 26 ods. 3 na takéto označenia.

               Článok 2
               Označenie krajiny pôvodu alebo miesta pôvodu základnej zložky

               Krajina pôvodu alebo miesto pôvodu základnej zložky, ktoré nie sú totožné s danou krajinou pôvodu alebo daným miestom pôvodu potraviny, sa musia uviesť:

               a)s odkazom na jednu z týchto zemepisných oblastí:

               i)„EÚ“, „mimo EÚ“ alebo „EÚ a mimo EÚ“ alebo

               ii)región alebo akúkoľvek inú zemepisnú oblasť, buď vo viacerých členských štátoch alebo v tretích krajinách, ak sú vymedzené ako také v súlade s medzinárodným právom verejným, alebo sú bežne informovanému priemernému spotrebiteľovi dobre známe alebo

               iii)rybolovnú oblasť podľa FAO alebo morské resp. sladkovodné teleso, ak sú ako také vymedzené podľa medzinárodného práva alebo sú bežne informovanému priemernému spotrebiteľovi dobre známe alebo

               iv)členský(-é) štát(-y) alebo tretiu(-ie) krajinu(-y) alebo

               v)región alebo akúkoľvek inú zemepisnú oblasť v členskom štáte alebo tretej krajine, ktoré sú bežne informovanému priemernému spotrebiteľovi dobre známe alebo

               vi)krajinu pôvodu alebo miesto pôvodu v súlade s osobitnými ustanoveniami Únie uplatniteľnými na základnú(-é) zložku(-y) ako takú(-é);

               b)alebo vo forme takéhoto vyhlásenia:

               „(názov základnej zložky) nepochádza z (krajina pôvodu alebo miesto pôvodu potraviny)“ alebo v podobnom znení, ktoré by malo mať pre spotrebiteľa rovnaký význam.

               Článok 3
               Prezentácia informácií

               1.Informácie poskytované podľa článku 2 sa poskytujú vo veľkosti písma, ktoré nemôže byť menšie ako minimálna veľkosť písma požadovaná v súlade s článkom 13 ods. 2 nariadenia (EÚ) č. 1169/2011.

               2.Bez toho, aby bol dotknutý odsek 1, ak sa krajina pôvodu alebo miesto pôvodu potraviny uvádza slovami, informácie poskytnuté podľa článku 2 sa uvedú v rovnakom zornom poli ako označenie krajiny pôvodu alebo miesta pôvodu potraviny a s použitím veľkosti písma, ktorého stredná výška predstavuje najmenej 75 % strednej výšky písma označenia krajiny pôvodu alebo miesta pôvodu potraviny.

               3.Bez toho, aby bol dotknutý odsek 1, v prípade, že sa krajina pôvodu alebo miesto pôvodu potraviny neuvedie v písomnej podobe, informácie poskytnuté podľa článku 2 sa musia uviesť v rovnakom zornom poli ako označenie krajiny pôvodu alebo miesta pôvodu potraviny.

               Článok 4
               Nadobudnutie účinnosti, prechodné opatrenia a dátum uplatňovania

               1.Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

               2.Uplatňuje sa od 1. apríla 2020.

               3.Potraviny umiestnené na trh alebo označené pred dátumom uplatňovania tohto nariadenia sa môžu uvádzať na trh až do vyčerpania zásob.

               4.Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 28. 5. 2018

                     Za Komisiu

                     predseda
                     Jean-Claude JUNCKER

                     (1)

                        Nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (Ú. v. EÚ L 304, 22.11.2011, s. 18).

                     (2)

                        Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).

                     (3)

                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                     (Ú. v. EÚ L 347, 20.12.2013, s. 671).

                     (4)

                        Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008, s. 16).

                     (5)

                        Nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a o zrušení nariadenia Rady (EHS) č. 1601/91 (Ú. v. EÚ L 84, 20.3.2014, s. 14).

                     (6)

                        Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).